Vaalkameeldoring

Die vaalkameeldoring (Vachellia haematoxylon) is 'n klein boompie wat soms nie groter as 'n struik word nie en kom in die Noord-Kaap en Noordwes voor; veral in die woestyn en halfwoestyn gebiede waar die grond diep, rooi en sanderig is. Die boom is ook inheems in Botswana en Namibië.

Identifikasie 
Die blare, die takkies wat sigsag is en die peule is bedek met fyn, grys hare. Dit gee die boom 'n sagte grys voorkoms. Die dorings (6 cm) is reguit en dun. Die blomme word in klein geel hofies gedra. Die peule is krom en word tot 14 cm lank.

Die boom se FSA-nommer is 169.

Sien ook 
 Alfabetiese lys van Suid-Afrikaanse bome

Verwysings

Bronne 
 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8
 REDLIST Sanbi
 Plants of the World Online

Vachellia
Bome van Afrika
Flora van Botswana
Flora van Namibië
Flora van Suid-Afrika